Benjamín
Tohoto kocúrika sa ujala kamoška, ktorá však nemá čas na hľadanie domovov a ani to nie je typ človeka, ktorý by sa na to dal. Vyliečila ho, odčervila a poskytla 5⭐ opateru. Ja som sa podujala na hľadanie domova.
Komplikáciou bola jeho FIV pozitivita, čiže som sa zamerala na ľudí, ktorí hľadajú micku - jedináčika. Napokon sa ho ujala pani žijúca s 12r synom a starou mamou. Benji sa už po pár dňoch v novom cíti ako doma a tento extrémne prítulný kocúrik má konečne svojich ľudí.